सकभर ९ गतेअगावै एकता टुंग्याउने कसरतका लागि गत ६ गतेदेखि ८ गतेसम्म प्रधानमन्त्री केपी ओली र प्रचण्डबीच १२ घण्टाभन्दा बढी ‘वान अन वान’ निरन्तर वार्ता सम्पन्न भयो । तर, लगातारको वार्तामा प्रचण्डले कम्तीमा १० वर्ष आफू पार्टी र सरकारमा प्रमुख कसरी भइन्छ ? भन्दै लिखित सुनिश्चितता मागेपछि ९ वैशाखमा राष्ट्रिय सभामा आयोजित स्थापना दिवशको कार्यक्रमले कुनै नयाँ उल्लेखनीय सन्देश दिन सकेन । भित्री वार्ता सकारात्मक नभएका कारण बाहिर समानताका आधारमा ५०÷५० प्रतिशत हिस्सेदारीसहित एकता हुनुपर्ने एकोहोरो प्रचार गराउँदै ९ वैशाखको कार्यक्रममा प्रचण्डकै डिजाइनअनुसार ‘ब्यानर काण्ड’ घटाइएको छ ।
